त्यसो भए सरकारले यस्ता सस्ता कार्यक्रम ल्याउनुअघि किन सोच्न सकेन वा सोचेरै पनि सस्तो लोकप्रियता कमाउनकै लागि यसो भनिरहेको छ भन्ने कुरामा सरकार आफैं त प्रस्ट छैन भने आमनागरिक के प्रस्ट हुन सक्लान् ? यतिखेर हरेक क्षेत्रमा सुधारको जरुरी छ। सबैभन्दा धेरै त राजनीतिक र प्रशासनिक क्षेत्रमा सुधार गर्नुपर्ने देखिन्छ। भ्रष्टाचारले गाँजिएको यो क्षेत्रलाई सुधार गर्ने बुँदा पनि नीति तथा कार्यक्रममा समेटिएको छ। तर यो पनि आफैंमा चुनौतीपूर्ण देखिन्छ। कालोबजारी, घूसखोरी र तस्करीलाई कारबाही गरिने प्रस्ट आधार यो नीति तथा कार्यक्रममा भेट्न गाह्रै छ।
